Diari Oficial de la Generalitat Valenciana


Sumari del DOGV 6550, del 23-06-2011 (2011/7297)

ORDRE 22/2011, de 21 de juny, de la Conselleria d'Economia, Hisenda i Ocupació, per la qual es modifica i es dóna publicitat als crèdits de l'Ordre 59/2010, de 30 de desembre, per la qual es regulen i es convoquen els programes d'Escoles Taller, Cases d'Ofici, Tallers d'Ocupació i Unitats de Promoció i Desenvolupament, durant l'exercici 2011.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6550

Data del DOGV
:   23-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7297


Data del document
:   21-06-2011

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 22/2011, de 21 de juny, de la Conselleria d'Economia, Hisenda i Ocupació, per la qual es modifica i es dóna publicitat als crèdits de l'Ordre 59/2010, de 30 de desembre, per la qual es regulen i es convoquen els programes d'Escoles Taller, Cases d'Ofici, Tallers d'Ocupació i Unitats de Promoció i Desenvolupament, durant l'exercici 2011. [2011/7297]  
L'Ordre 59/2010, de 30 de desembre, de la Conselleria d'Economia, Hisenda i Ocupació, subjecta al procediment de tramitació anticipada, que regula i convoca els programes d'Escoles Taller, Cases d'Ofici, Tallers d'Ocupació i Unitats de Promoció i Desenvolupament, durant l'exercici 2011, va ser publicada en el Diari Oficial de la Comunitat Valenciana número 6435, d'11 de gener de 2011.  
La disposició final primera de l'esmentada ordre disposa que a fi d'atendre al finançament de les subvencions previstes en la present ordre es destinarà 73.923.260 euros a càrrec del pressupost de 2011, i 65.070.618 euros a càrrec del pressupost de 2012, sempre que existisca crèdit adequat i suficient en els Pressupostos de la Generalitat per als dits exercicis. La totalitat de les ajudes contemplades per al present exercici, es finançaran a càrrec del subprograma 322.52 Formació per a l'Ocupació, línia de subvenció T2946000 «Escoles Taller, Casas d'Ofici, Unitats de Promoció i Desenvolupament i Tallers d'Ocupació», i són susceptibles de ser cofinançades pel Fons Social Europeu fins a un màxim del 80%, a càrrec del Programa Operatiu número 2007ES05UPO001.  
  
La Resolució de 22 de març de 2011, del director general del Servici Valencià d'Ocupació i Formació, per la qual es publica la línia pressupostària i es determinen els crèdits màxims que han de finançar els programes d'Escoles Taller, Casas d'Oficis, Tallers d'Ocupació i Unitats de Promoció i Desenvolupament durant l'exercici 2011, publicada en el Diari Oficial de la Comunitat Valenciana número 6489, de 28 de març de 2011, en el seu resolc primer establix que les subvencions previstes per als programes d'Escoles Taller, Cases d'Oficis, Unitats de Promoció i Desenvolupament i Tallers d'Ocupació es quantifiquen en un import global màxim de 59.942.310 euros, dels quals 01.729.883 euros s'abonaran a càrrec dels pressupostos de 2011, i 01.336.916 d'euros s'abonaran a càrrec dels pressupostos de 2012, sempre que existisca crèdit adequat i suficient en els Pressupostos de la Generalitat per al dit exercici.  
Dels articles 9 i 11 de l'esmentada ordre es desprén que les Escoles Taller i les Unitats de Promoció i Desenvolupament estaran dividides en fases de sis mesos, amb una duració del projecte que en cap cas serà superior als dos anys. L'article 20 de l'esmentada ordre establix que les resolucions de concessió seran motivades i determinaran, entre altres conceptes, la duració dels projectes, especificant si han d'iniciar-se en el primer o en el segon semestre de l'any. De l'articulat de l'ordre es desprén que la duració dels projectes en el cas que es produïsca el seu inici en el segon semestre d'enguany poden finalitzar la seua execució en l'exercici 2013.  
En conseqüència s'ha de procedir a modificar els límits màxims establits en l'ordre 59/2010, de 30 de desembre, de la Conselleria d'Economia, Hisenda i Ocupació, amb la finalitat de donar cobertura als projectes la duració de la qual s'estenga fins a l'exercici 2013.  
En virtut d'això, i d'acord amb el que disposa l'Ordre 59/2010, de 30 de desembre, de la Conselleria d'Economia, Hisenda i Ocupació.  
  
ORDENE  
  
Modificar el crèdit establit en la disposició addicional primera de l'Ordre 59/2010, de 30 de desembre, de la Conselleria d'Economia, Hisenda i Ocupació, que queda redactat:  
  
«A fi d'atendre al finançament de les subvencions previstes en la present ordre es destinarà 81.079.113 euros a càrrec del pressupost de 2011, 18.526.666 d'euros a càrrec del pressupost de 2012, i 72.236.916 d'euros a càrrec del pressupost de 2013, sempre que existisca crèdit adequat i suficient en els Pressupostos de la Generalitat per als dits exercicis. La totalitat de les ajudes contemplades per al present exercici, es finançaran a càrrec del subprograma 322.52 Formació per a l'Ocupació, línia de subvenció T2946000 «Escoles Taller, Casas d'Ofici, Unitats de Promoció i Desenvolupament i Tallers d'Ocupació», i són susceptibles de ser cofinançades pel Fons Social Europeu fins a un màxim del 80%, a càrrec del Programa Operatiu número 2007ES05UPO001».  
  
  
València, 21 de juny de 2011  
  
El vicepresident segon del Consell i   
conseller d'Economia, Hisenda i Ocupació,  
GERARDO CAMPS DEVESA